Steinhoff: Swart vennoot stel eis van R12 mjd. in | Netwerk24
Deur Sibongile Khumalo, Fin24 22 April 2019 10:46
Jayendra Naidoo, voorsitter van Pepkor, by die notering van die maatskappy in 2017 toe dit nog Steinhoff Africa Retail (Star) geheet het. Regs van hom is Markus Jooste, voormalige uitvoerende hoof van die Steinhoff-groep, en Ben la Grange, voormalige finansiële hoof van die groep. Foto: Verskaf
Dit is die hoeveelste eis wat gebring word deur partye wat in die afgelope jare in Steinhoff belê het.
Lancaster 101 het gesê die eis spruit uit die wanvoorstellings deur Steinhoff in inligting waarop die groep staatgemaak het toe hy sy belegging in 2016 gedoen het.
Aandeelhouer in Pepkor
Naidoo is ook die voorsitter van Pepkor, wat 'n filiaal is van Steinhoff.
Dit is nie seker of hy nou gaan bedank as voorsitter nadat die eis teen Pepkor se beherende aandeelhouer gebring is nie.
In Pepkor se onlangse jaarverslag word gesê Lancaster 101 het'n belang van 8,7% in Pepkor.
Naas Steinhoff is Lancaster 101 die grootste aandeelhouer in die maatskappy.
Die transaksie was grootliks deur die Openbare Beleggingskorporasie (OBK) gefinansier.
"Lancaster eis die terugbetaling van sowat R12 miljard, insluitende rente."
Die belegging het baie aandag gekry die afgelope paar weke by die kommissie van ondersoek oor die OBK. Claudia Manning, 'n voormalige lid van die OBK se raad, het in haar getuienis erken agterna beskou het die OBK 'n fout gemaak om die transaksie te finansier.
Deur die transaksie het die bemagtigingsgroep 3% in Steinhoff bekom.
"Daar is baie partye, wat soos ons, seergekry het deur wat gebeur het by Steinhoff en wat 'n wesenlike verlies gely het," het Jayendra Naidoo, voorsitter van Lancaster, gesê.
"Ons doel is om te verseker dat die beleggings wat deur belangegroepe, spesifiek die staatsdiens se pensioenfonds (GEPF) gemaak is, teruggekry word. Dit is die grootste prioriteit."
Lancaster word 50% deur die GEPF, 25% deur die Lancaster-groep en 25% deur die Lancaster-stigting besit.
"In die beste belang van almal betrokke, sal ons positief en konstruktief met die huidige leierskap van Steinhoff en ander geaffekteerde aandeelhouers werk. Ons is sterk verbind daartoe om 'n betekenisvolle uitslag in die kwessie te kry." – Fin24 en bygewerk